Niutao

Niutao Tuvaluko uharte bat da, Ozeanian dagoena. 2022ko erroldaren arabera 550 biztanle ditu, Kulia (hiriburua), Teava eta Tuapa herrixketan banatuak. Geografia Tuvaluk dituen 9 uharteetako bat da. Hiru uharteak dira, Niutao adibidez, gainerako seirak atoloiak dira. Niutaok itxura obalatua du, 2,6 kilometro luzeran eta 1,2 zabaleran. Guztira 2,53 km²-ko azalera du. Uharri baten gainean eratutako uhartea da. Kostaldeko toki batzuetan mangladiak ditu baina orokorrean klima lehorreko landaretza ikusten da. Bi aintzira txiki ditu, ur gesala dute. Bietako bat galtzear dago koralaren hazkuntzaren ondorioz. Historia Niutaoarrek diote XII eta XIII mendeen artean Samoatik etorritakoek populatu zutela uhartea. Ondoren Tongakoak iritsi ziren. Adituak ez dira ados jartzen lehenengo europarra zein izango zen Niutaora iristen. 1825ean Obed Starbuck estatubatuarra izan zen bertan. 1850. eta 1860. hamarkadetan Samoatik misiolari kristau eta ebangelistak agertu ziren. 1949an Niutao gainpopulatuta zegoela erabaki zuten eta hutsik zegoen Niulakita uhartera lekualdatu ziren hainbat biztanle. Ekonomia Niutaoren jarduera ekonomiko nagusia turismoa da. Harea zuriko hondartzak ditu eta ur kirolak egin daitezke; kanoa, urpekaritza, snorkela... Iruditegia Erreferentziak Kanpo estekak